CEZ MIRRI SR: **689/2022**

# RÁMCOVÁ DOHODA

**O POSKYTOVANÍ PRÁVNYCH SLUŽIEB**

(ďalej len ako „dohoda“)

uzatvorená medzi:

# Obchodné meno: POLÁČEK & PARTNERS s.r.o.

Sídlo: Hubanovo nám. 1, 811 06 Bratislava - mestská časť Staré Mesto

 Bankové spojenie: Tatra banka, a.s., Hodžovo námestie 3, 811 06 Bratislava

Číslo účtu: SK53 1100 0000 0029 4502 9936

IČO: 50 568 124

DIČ: 2120377644

IČ DPH: SK2120377644

Zastúpený: Pavol Poláček, konateľ

Zápis: Obchodný register Okresného súdu Bratislava I., oddiel Sro,

 vložka č. 114802/B

(ďalej len ako „advokát“)

a

# 2.

**Názov: Ministerstvo investícií, regionálneho rozvoja a informatizácie Slovenskej republiky**

Sídlo: Štefánikova 15, 811 05 Bratislava, Slovenská republika

Bankové spojenie: Štátna pokladnica, Radlinského 32, 810 05 Bratislava 15

Číslo účtu: SK52 8180 0000 0070 0055 7142

IČO: 50349287

DIČ: 21 2028 7004

IČ DPH: nie je platiteľom DPH

Zastúpený: Mgr. art. Veronika Remišová M.A., ArtD., podpredsedníčka vlády a ministerka investícií, regionálneho rozvoja a informatizácie Slovenskej republiky

(ďalej len ako „klient“)

(klient a advokát ďalej spoločne len ako „zmluvné strany“ a každý z nich jednotlivo ako

„zmluvná strana“)

za nasledovných podmienok:

# Preambula

Táto dohoda sa uzatvára podľa ustanovení § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len ako „Obchodný zákonník“) a zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len

„zákon o advokácii“) v spojení s § 2 ods. 5 písm. g) zákona č. 343/2015 Z. z. o verejnom

obstarávaní a o zmene a doplnení niektorých zákonov v znení neskorších predpisov (ďalej len ako „zákon o verejnom obstarávaní“) ako výsledok zadávania zákazky na poskytnutie služieb podľa § 1 ods. 2 písm. n) zákona o verejnom obstarávaní na predmet zákazky „Právne poradenstvo a právne zastupovanie“.

# Článok 1 Predmet dohody

* 1. Advokát sa zaväzuje počas platnosti tejto dohody na základe požiadavky klienta poskytovať klientovi právne poradenstvo a právne zastupovanie, s ktorým sa klient obráti na advokáta (ďalej len ako „požiadavka“), a to v súlade s ustanoveniami a podmienkami vyplývajúcimi zo zákona o advokácií a z Vyhlášky Ministerstva spravodlivosti SR č. 655/2004 Z. z. o odmenách a náhradách advokátov za poskytovanie právnych služieb v znení neskorších predpisov (ďalej len „vyhláška“), predovšetkým, no nie výlučne, v oblasti trestného, občianskeho, obchodného, správneho, ústavného, finančného, pracovného, európskeho, medzinárodného práva, najmä v nasledovnom rozsahu:
		1. účasť na konaní pred súdmi a orgánmi verejnej moci
		2. podávanie žalôb na súdy a orgány verejnej moci v mene klienta podľa práva Slovenskej republiky a práva Európske únie a vykonávanie s tým súvisiacich potrebných úkonov
		3. prijímanie žalôb proti klientovi podaných na súdy a vykonávanie s tým súvisiacich potrebných úkonov
		4. prijímanie vyjadrení odporcu/žalovaného k návrhu zo súdov, replík navrhovateľa/žalobcu, duplík odporcu/žalovaného, podporných listín, dokladov, vyrozumení, oznámení o rozhodnutí, rozhodnutí a akýchkoľvek iných písomných podaní a dokumentov a v tejto súvislosti vykonávanie všetkých potrebných právnych úkonov
		5. podávanie podaní na príslušné súdy a orgány verejnej moci, návrhov a vyjadrení ako aj ich uplatňovanie
		6. podávanie námietok v konaniach pred súdmi a orgánmi verejnej moci ako aj podávanie odvolaní a iných opravných prostriedkov proti rozsudkom a rozhodnutiam
		7. poskytovanie dokumentov a iných informácií súdom a orgánom verejnej moci
		8. prijímanie oznámení a podávanie písomných podaní a vyjadrení klienta v konaniach o prejudiciálnych otázkach
		9. zúčastňovanie sa ústnych pojednávaní pred súdmi a orgánmi verejnej moci
		10. poskytovanie ostatných nevyhnutných služieb a služieb na požiadanie zo strany klienta súvisiacich s predmetom zákazky (právne zastupovanie v súdnom alebo inom obdobnom konaní)
		11. prevzatie zastúpenia za klienta v konaní voči iným štátnym orgánom, fyzickým osobám alebo právnickým osobám v prípade vzniku akéhokoľvek sporu, pričom môže ísť o zastúpenie v súdnom spore, pred rozhodcovským súdom alebo počas mimosúdneho riešenia vecí
		12. vypracovanie právnych analýz, stanovísk, odporúčaní, rozborov ohľadne rôznych postupov klienta, pripomienok v právnych veciach vrátane posúdenia príslušných

dokumentov, ktoré vyplývajú z riešenia sporných vecí, ktoré sú predmetom súdneho alebo obdobného konania

(ďalej len ako „právne služby“).

* 1. Právne služby je advokát povinný poskytovať osobne, alebo prostredníctvom ním splnomocneného advokáta, advokátskeho koncipienta alebo zamestnanca advokáta.
	2. Advokát je povinný poskytovať právne služby vždy na základe vopred stanovenej písomnej požiadavky klienta doručenej advokátovi prostredníctvom emailu alebo poštovej služby podľa článku 6 bod 6.7. dohody. Advokát je povinný najneskôr druhý pracovný deň po dni doručenia požiadavky potvrdiť klientovi prijatie (akceptáciu) tejto požiadavky. Termíny pre spracovanie a odovzdanie výstupov vzťahujúcich sa k požiadavke budú stanovené na základe vzájomnej dohody zmluvných strán s prihliadnutím na potreby klienta.

# Článok 2 Plnomocenstvo

2.1. Na jednotlivé konania podľa článku 1 bod 1.1. dohody, pre ktoré bude potrebné osobitné plnomocenstvo, klient udelí advokátovi osobitné písomné plnomocenstvo.

# Článok 3

**Odmena, platobné podmienky a podmienky poskytnutia právnych služieb**

* 1. Klient sa zaväzuje za poskytovanie právnych služieb podľa tejto dohody zaplatiť advokátovi dohodnutú hodinovú odmenu podľa príslušných ustanovení vyhlášky vo výške 90 eur bez DPH, sadzba DPH 20 %, výška DPH 108 eur, cena celkom vrátane DPH 71 928 eur, slovom sedemdesiatjedentisícdeväťstodvadsaťosem eur. V prípade poskytnutia právnych služieb v rozsahu inom ako celá hodina, prináleží advokátovi pomerná časť odmeny. Celkový finančný limit odmeny za poskytnuté právne služby na základe tejto dohody nesmie presiahnuť sumu 60.000,- eur bez DPH, t. j. 72.000,- eur s DPH (ďalej len ako „celkový finančný limit“). Trovy právneho zastúpenia a výdavky advokáta uvedené v bode 3.5. dohody sú zahrnuté v celkovom finančnom limite.
	2. Trovy právneho zastúpenia, resp. ich náhrada, prisúdená – priznaná advokátovi na základe právoplatného rozhodnutia vydaného v súvislosti so zastupovaním klienta v konaniach podľa článku 1 bod 1.1. dohody, patria klientovi. Advokát je povinný priznanú náhradu trov právneho zastúpenia vrátiť klientovi do siedmych dní od jej prijatia, a to na účet klienta uvedený v záhlaví dohody.
	3. Odmena za poskytnuté právne služby na základe konkrétnej požiadavky klienta bude vyúčtovaná faktúrou advokáta spolu s DPH. Advokát je oprávnený vystaviť faktúru klientovi po schválení sumára poskytnutých právnych služieb podľa bodu 3.8 dohody klientom. Splatnosť faktúry je 30 dní odo dňa nasledujúceho po dni preukázateľného doručenia faktúry klientovi. Platba za právne služby sa bude realizovať bezhotovostným prevodom na účet advokáta uvedený v záhlaví tejto zmluvy na základe vystavenej faktúry.
	4. Faktúra vystavená advokátom musí obsahovať všetky náležitosti vyžadované príslušnými právnymi predpismi a prílohu so špecifikáciou poskytnutých jednotlivých úkonov právnych služieb. V prípade, že faktúra nespĺňa zákonom stanovené náležitosti (zákon

č. 222/2004 Z. z. o dani z pridanej hodnoty v znení neskorších predpisov) alebo nie je vyhotovená v súlade s dohodou, má klient právo vrátiť ju advokátovi na zmenu a doplnenie s tým, že lehota splatnosti začne plynúť po doručení opravenej, resp. doplnenej faktúry.

* 1. V súvislosti s poskytnutými právnymi službami sa klient zaväzuje okrem dohodnutej odmeny uhrádzať advokátovi náhradu hotových výdavkov a náhradu za stratu času, a to hlavne súdne a správne poplatky a kolky a aj iné náklady podobného charakteru súvisiace s poskytovanými právnymi službami, ktoré budú vyúčtované spoločne s dohodnutou odmenou.
	2. Advokát je o skutočnosti súvisiacej s nebezpečenstvom vyčerpania celkového finančného limitu podľa bodu 3.1 tejto dohody povinný písomne informovať klienta najmenej 14 dní pred odhadovaným termínom vyčerpania celkového finančného limitu za právne služby.
	3. V prípade prekročenia celkového finančného limitu uvedeného v bode 3.1 tejto dohody, advokát súhlasí s tým, že mu nevzniká nárok na zaplatenie tej časti odmeny, ktorá presiahne celkový finančný limit stanovený v bode 3.1. dohody.
	4. Pred vystavením faktúry zašle advokát klientovi e-mailom na schválenie sumár poskytnutých právnych služieb s uvedením úkonov právnych služieb, počtu hodín a sumy, ktorá bude za ne fakturovaná, ako aj položku náhrady hotových výdavkov a náhrady za stratu času (ďalej len ako „sumár“) na emailovú adresu kontaktnej osoby uvedenú v bode 6.7. dohody.
	5. Zmluvné strany sa dohodli na takomto postupe vyhotovenia jednotlivých požiadaviek, ako aj na vypracovaní sumára a jeho schválení klientom a advokátom:
		1. Vyhotovenie požiadavky kontaktnou osobou klienta, ktorá bude obsahovať najmä: (1) Predmet (názov) zákazky, (2) Špecifikácia predmetu zákazky,

(3) Požadovaný termín pre spracovanie a odovzdanie výstupov vzťahujúcich sa k požiadavke a (4) dátum odoslania požiadavky advokátovi.

* + 1. Prijatie a potvrdenie (akceptácia) požiadavky advokátom najneskôr na druhý pracovný deň po dni jej doručenia klientom.
		2. Prípadne spresnenie požiadavky po jej prijatí advokátom jednotlivými zmluvnými stranami na základe rokovania.
		3. Dohoda zmluvných strán o termíne pre spracovanie a odovzdanie výstupov vzťahujúcich sa k požiadavke s prihliadnutím na potreby klienta.
		4. Vypracovanie a zaslanie sumára klientovi na schválenie do 7. (siedmeho) dňa od riadne uskutočnených právnych služieb.
		5. Klient, resp. kontaktná osoba za klienta bezodkladne svojím podpisom schváli, prípadne neschváli úkony právnej služby, počet hodín alebo sumu uvedenú v sumári. V prípade nejasností pred podpisom požiada klient advokáta o doplňujúce informácie.
		6. Po schválení sumára klientom je advokát oprávnený vystaviť faktúru na sumu podľa celkového počtu hodín a podľa náhrady za stratu času a hotových výdavkov na schválenom sumári za realizáciu príslušnej požiadavky.
	1. V prípade zastupovania podľa článku 1 bod 1.1. dohody zasiela klient advokátovi samostatnú požiadavku podľa bodu 1.3. dohody a advokát zasiela klientovi emailom na schválenie sumár osobitne za každý úkon právnej služby.

# Článok 4

**Zodpovednosť za poskytnutie právnych služieb**

* 1. Klient sa zaväzuje poskytovať advokátovi včasné, pravdivé, úplné a prehľadné informácie a súčasne mu predkladať všetok listinný materiál potrebný k riadnemu a kvalitnému poskytovaniu právnych služieb.
	2. Advokát sa zaväzuje chrániť práva a oprávnené záujmy klienta, dôsledne využívať všetky zákonné prostriedky a uplatňovať všetko, čo podľa svojho presvedčenia a príkazu klienta považuje za užitočné.
	3. Advokát je povinný postupovať pri plnení svojich záväzkov stanovených dohodou s odbornou starostlivosťou. Advokát nemá nárok na zaplatenie odmeny za tie úkony právnej služby, pri ktorých nepostupoval s odbornou starostlivosťou.
	4. Advokát nie je viazaný príkazmi klienta, ak ide o obsah jeho právneho názoru. Advokát nie je viazaný pokynmi klienta, ak sú v rozpore so všeobecne záväznými právnymi predpismi.
	5. Advokát vyhlasuje, že v zmysle zákona o advokácii je riadne zapísaným advokátom Slovenskej advokátskej komory a poistený v zmysle ustanovení zákona o advokácii.
	6. Každá zmluvná strana je povinná poskytnúť druhej zmluvnej strane všetky také informácie a podklady, ktoré môže druhá zmluvná strana dôvodne požadovať za účelom riadneho plnenia záväzkov a užívania práv vyplývajúcich z tejto dohody.
	7. V prípade, ak požiadavka súvisí alebo sa týka právneho vzťahu klienta s osobou, alebo s ňou personálne alebo majetkovo prepojenými osobami, ktorým advokát poskytuje alebo v posledných 5 rokoch pred uzavretím tejto dohody poskytoval právne služby, je povinný klienta na túto skutočnosť upozorniť a je oprávnený takúto požiadavku odmietnuť.

# Článok 5 Mlčanlivosť

* 1. Advokát je povinný zachovávať mlčanlivosť o všetkých skutočnostiach, o ktorých sa dozvedel v súvislosti s poskytovaním právnych služieb pre klienta.
	2. Pozbaviť advokáta povinnosti zachovávať mlčanlivosť môže klient a po jeho zániku iba jeho právny nástupca. Ak má klient vo vzťahu ku konkrétnej požiadavke/prípadu viac právnych nástupcov, na účinné pozbavenie advokáta povinnosti zachovávať mlčanlivosť sa vyžaduje súhlasný prejav vôle všetkých právnych nástupcov klienta. Súhlas musí mať písomnú formu.
	3. Advokát je povinný zachovávať mlčanlivosť aj v prípade, ak ho klient alebo všetci jeho právni nástupcovia pozbavia tejto povinnosti, ak usúdi, že pozbavenie povinnosti zachovávať mlčanlivosť je v neprospech klienta.
	4. Povinnosť zachovávať mlčanlivosť sa nevzťahuje na prípad, ak ide o zákonom uloženú povinnosť prekaziť spáchanie trestného činu.
	5. Advokát zodpovedá klientovi za škodu, ktorú mu spôsobil v súvislosti s poskytovaním právnych služieb.

# Článok 6 Trvanie dohody

* 1. Táto dohoda sa uzatvára na dobu určitú, a to do vyčerpania celkového finančného limitu podľa bodu 3.1 tejto dohody, t. j. do výšky 60.000,- eur bez DPH (72.000,- eur s DPH).
	2. Túto dohodu je možné ukončiť písomnou dohodou zmluvných strán, písomným odstúpením od dohody v prípadoch, ktoré ustanovuje dohoda alebo zákon alebo písomnou výpoveďou ktorejkoľvek zo zmluvných strán aj bez udania dôvodu s výpovednou lehotou jedného mesiaca, ktorá začína plynúť prvým dňom mesiaca nasledujúceho po doručení písomnej výpovede druhej zmluvnej strane.
	3. Advokát je povinný do 15 dní odo dňa doručenia odstúpenia alebo výpovede dohody vykonať všetky neodkladné úkony, ak klient neurobí iné opatrenia.
	4. Odstúpiť od tejto dohody, s účinkami ku dňu doručenia odstúpenia klientovi, je advokát oprávnený v prípadoch podľa § 22 zákona o advokácií.
	5. Klient je oprávnený odstúpiť od tejto dohody spôsobom, ktorý je uvedený v bode 6.4 dohody v prípadoch, ak advokát poruší podstatným spôsobom povinnosti vyplývajúce z tejto dohody alebo z právnych predpisov, ak sa narušila nevyhnutná dôvera medzi ním a advokátom, alebo ak sa advokát omešká s poskytnutím právnej služby o viac ako 7 dní po dohodnutom termíne pre spracovanie a odovzdanie výstupov vzťahujúcich sa k požiadavke. V tom prípade je klient povinný uhradiť odmenu advokáta podľa podmienok stanovených v tejto dohode, a to len za právne služby, ktoré boli riadne a včas odovzdané/poskytnuté do dňa účinnosti odstúpenia od dohody.
	6. Po ukončení platnosti tejto dohody, bez ohľadu na skutočnosť, či platnosť dohody skončila výpoveďou, odstúpením, dohodou, alebo vyčerpaním celkového finančného limitu je advokát povinný odovzdať klientovi bez zbytočného odkladu späť všetky originály písomností, ktoré od klienta získal v súvislostí s poskytovaním právnych služieb.
	7. Zmluvné strany určujú kontaktné osoby, oprávnené komunikovať v súvislosti s vystavovaním a akceptáciou požiadaviek na poskytovanie právnych služieb a poskytnutí ďalších vysvetlení, doplnení, prevzatí a odovzdaní právnych služieb podľa tejto dohody a na ňu nadväzujúcich požiadaviek, pokiaľ nie je zmluvnými stranami stanovené inak, nasledujúcim spôsobom:
		1. za klienta: JUDr. Ján Magušin tel.: 02/2092 8002

email.: jan.magusin@mirri.gov.sk

* + 1. za advokáta: Pavol Poláček

tel.: 02 3260 9452

email: ppolacek@polacekpartners.sk

# Článok 7 Záverečné ustanovenia

* 1. Dohoda nadobúda platnosť dňom podpisu zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
	2. Zmena tejto dohody je možná len vo forme písomného a očíslovaného dodatku, na základe súhlasu oboch zmluvných strán.
	3. Akékoľvek spory, ktoré vyplynú z tejto dohody budú zmluvné strany riešiť prednostne vzájomnými konzultáciami.
	4. Ak sa niektoré z ustanovení tejto dohody stane neplatným, nie je tým dotknutá platnosť a účinnosť ostatných ustanovení dohody, ak právne predpisy neustanovujú inak. Zmluvné strany sa zaväzujú takéto neplatné ustanovenie nahradiť iným ustanovením, ktoré sa mu bude svojím obsahom a účelom čo najviac približovať.
	5. Práva a povinnosti zmluvných strán výslovne neupravené touto dohodou sa spravujú príslušnými ustanoveniami Obchodného zákonníka, zákonom o advokácii a ďalšími všeobecne záväznými právnymi predpismi Slovenskej republiky.
	6. Zmluvné strany vyhlasujú, že si túto dohodu pred jej podpisom prečítali, že bola uzavretá slobodne, vážne a po vzájomnom prerokovaní, je výrazom ich vôle, jej obsahu riadne porozumeli a na znak súhlasu s ňou ju potvrdili svojím podpisom.
	7. Dohoda je vyhotovená v piatich rovnopisoch, pričom jeden dostane advokát a štyri dostane klient.

V Bratislave, dňa: 12.5.2022 V Bratislave, dňa 18.5.2022

# Advokát: Klient:

............................................... ..................................................

POLÁČEK & PARTNERS s.r.o. Mgr art. Veronika Remišová M. A., ArtD, Pavol Poláček, konateľ podpredsedníčka vlády a ministerka investícií, regionálneho rozvoja a informatizácie

Slovenskej republiky